Font: Tribuna.cat País Valencià... Mai? Fa temps que sona una cantarella segons la qual es podria constituir una mena de Nafarroa Bai a la valenciana. Una força que aplegara les formacions nacionalistes del País Valencià sota una única marca, i fins i tot a tota mena de comicis. Una marca que podria aixoplugar, per tant, el Bloc Nacionalista Valencià, Esquerra Republicana del País Valencià, Iniciativa del Poble Valencià i grups ecologistes com ara Els Verds - Esquerra Ecologista i Els Verds del País Valencià. Al capdavall, doncs, el fatídic Compromís pel País Valencià, sense el 60% d'Esquerra Unida -aquells que controlen la direcció d'EUPV, principalment integrada pels comunistes- i sense Izquierda Republicana, l'històric partit de Manuel Azaña, ara com ara absolutament residual. Analitzem, formació a formació, com encararia cadascuna d'elles un possible conglomerat nacionalista. En primer lloc, el Bloc esdevindria, clarament, la força predominant dins de l'entesa multipartida. Compta més de 300 regidors i un percentatge de vot autonòmic que voreja el 5%. A més, té una estreta relació amb partits nacionalistes tan importants com ara Convergència i Unió, el PNB o el BNG. També disposa de dos diputats a les Corts, Enric Morera i Josep Maria Pañella, a més d'un diputat provincial a Castelló. Malgrat la preponderància que tindria dins de la hipotètica coalició, les reticències del Bloc a accedir-hi són nombroses. Defugen l'entesa amb ERPV, i no sols pel fet de ser socis de CiU, sinó també perquè el discurs pro Països Catalans no és, ni de lluny, una característica del Bloc. Més aviat al contrari, els nacionalistes de l'antiga Unitat del Poble Valencià s'estimen més mirar de pescar suports al centre i fins i tot entre sectors no estrictament nacionalistes. Des de finals dels anys 90, quan van mutar de l'antiga Unitat del Poble Valencià a l'actual fesomia, precisament l'objectiu ha estat esdevenir "el tercer espai de la política valenciana". Un espai més proper ideològoicament a la socialdemocràcia però que no exclou pactes puntuals, sobretot a l'àmbit municipal, amb el PP. Al remat, els nacionalistes de Pere Mayor i Enric Morera cerquen nous caladors electorals, cosa que els ha distanciat del discurs iniciàtic de la UPV, força més "catalanista". De bracet del Bloc hi ha concorregut, en la seua primera aparició electoral, Iniciativa del Poble Valencià, el nom del qual també remet, sens dubte, a l'antiga UPV. Aquest nou partit és una escisió d'Esquerra Unida i inclou, bàsicament, els components de la corrent Esquerra i País, que al seu dia va arribar a dirigir el rumb d'EUPV, per bé que darrerament no s'hi sentien gaire còmodes i acusaven la direcció encapçalada per Glòria Marcos de bandejar-los i de dur la coalició a un discurs massa ortodox i proper al comunisme. Un de cada tres regidors d'EUPV sintonitzen amb Iniciativa, ja que, a més de la corrent esmentada, també reben el suport de Projecte Obert, un grup de regidors i exalts càrrecs del Partit Comunista del País Valencià que acusen Marcos dels mateixos defectes que Esquerra i País. Projecte Obert, que en principi va nàixer per fer de mitjancera entre les dues faccions d'EUPV, s'ha situat clarament del costat d'IdPV. El resultat del pacte d'Iniciativa amb el Bloc, però, no ha estat satisfactori: en la seua estrena, el proppassat 9 de març, van sumar únicament 30.000 vots, l'1% del vot total al País Valencià, tot perdent un de cada quatre vots dels recollits pel Bloc al 2004. Entre tots dos, i amb l'afegit d' Els Verds - Esquerra Ecologista i d'haver estat liderats per Isaura Navarro (fins ara diputada a Madrid per EUPV, també desafecta amb Marcos), no han estat capaços d'evitar un dels pitjors resultats del nacionalisme valencià en tota la seua història. Potser no eren els millors comicis per deixar-se veure per primera vegada. Iniciativa se sent més propera a Esquerra Republicana del País Valencià (ERPV) que no el Bloc, però en tot cas prioritzarà sempre les preferències dels segons, ja que sap que el 5% necessari per tal d'accedir a les Corts només l'aconseguiran fent pinya amb aquests, i és el Bloc qui dictarà la política d'aliances. De la seua banda, ERPV no està en posició de collar massa el Bloc. El projecte republicà al País Valencià no acaba de quallar. El seu lema als recents comicis estatals, "L'evolució imparable", no ha pogut quedar més en evidència. Han perdut més d'un de cada dos vots en comparació amb 2004, tot passant de 13.200 a 6.500. Una tendència a la baixa que encara sobta més tenint en compte que al maig del 2007, en els comicis autonòmics, van superar les 11.600 paperetes. La inversió en publicitat electoral, ben visible i només per darrere, quant a cartelleria, de PP i PSOE, no ha resultat gaire rendible. Esquerra s'ha fet acompanyar, en aquests comicis espanyols, d'una cueta que permet d'albirar futures aliances multipartides, ja que la llista era "Esquerra - País Valencià Sí". Serà possible d'aplegar els uns i els altres -amb la sempre factible presència d'ecologistes diversos- sota una única candidatura nacionalista, a l'estil navarrès? A curt termini sembla impossible, però no tant a mitjà o llarg, una vegada els actuals caps visibles del Bloc donen pas a una nova generació de dirigents, no lligats a determinades maneres de veure la política i més centrats en el que és l'actual societat valenciana, amb unes capes juvenils capaces d'impulsar una llista netament nacionalista fins a les Corts. Caldrà, al remat, refer el discurs, deixar enrere disputes personals i plantejar un projecte seriós que engresque els votants potencials. A Navarra, Nafarroa Bai suma més vots en una sola candidatura que quan les quatre formacions integrants del pacte anaven per separat. Aquest hauria de ser el repte, i el mirall, dels nacionalistes valencians. Ara com ara, però, miren més a les Illes i contemplen, decebuts, el resultat d'Unitat el 9-M. El resultat de l'anàlisi, més que no un "País Valencià Bai", de moment mena a pensar en un "País Valencià Mai". No em sembla malament, pot resultar?
Seguint la converda del fil. No penseu que ACPV és l'única entitat on s'agrupa tota la gent que té una miqueta d'estima per la cultura, la llengua i pel país? perquè és fàcil trobar polítics de quasi tots els partits, gent de diferent ideologia i només una cosa en comú.   No deuria ACPV poder fer un cridament a la unió?   A més segurament té més pressupost que molts partits enguany compta amb una subvenció de 400.000 euros si es sumen les 7 que li han tocat de la generalitat catalana.   Ací no ens juntem perquè no volem siguem realistes.  
jo crec que son dues coses diferents. Una es una organització associació transversal com es ACPV i l'altre els partits polítics. Jo ho compararia amb la PDD però la diferencia es que a la PDD tenen uns collons com bous i ACPV va fent i prou.Sense cap mena d'ambició, les subvencions es reben igual
Clar és diferent, però si s'estimen el país són gent que pot ser atreta per un bon projecte, que no tenim com diu ací dalt  Aaron  un poc exagerant
Exagerant no... Que ja son molts anys de lo mateix i alguns encara volen fer-nos tragar 30 anys més... Cal trencar amb el regionalisme ja, cal començar a crear alternatives vàlides i oblidar-se un poc de l'insitucionalisme que no ha dut a res...   Voleu més partits polítics? Més campanya electoral? Més discussions abusrdes sobre processos d'unitat i de crear país...? Doncs endavant, però amb mi que no conten...   Jo opte per anar fent feina als barris i als pobles, poc a poc, creant el País nosaltres mateixos. Que aquí no és regala res senyors! Que per presentar-se a unes eleccions cal tenir una base popular i un projecte polític que el regionalisme no te!
Amb l'institucionalisme s'arrepleguen els diners per fer país.   Perquè desgraciadament vivim a un món a on sense diners no fas res. O creus que a algún lloc el "regionalisme" a crescut sense diners? i la base popular es la que hi ha i la gent que encara estimen el país que es pot recuperar i com? amb els maleïts diners.   Al meu barri ja pots treballar que tenen la seua ideologia i no li la faràs canviar ni amb una pintada ni amb una xerrada del mateix Fuster.   Tu mateix ho dius ja duem 30 anys igual, perquè seguir anant poc a poc?   I els projectes polítics no els mira ningú o el senyor Camps en té algún a part d'adotrinar religiosament i furtar-nos diners amb els seus amics? Ací ven la demagògia el clientelisme això és la política i la gent no s'alçara en cap revolució per alliberar-se, viuen relativament bé o millor dit viuen millor que altres que és el que més agrada.
Deixa-ho. Esta gent només coneix el País Valencià per internet i poc més. 
Doncs mira per on, t'equivoques, i molt. 
Doncs pitjor m'ho poses. Si eixe discurs d'esquerranista prové d'una persona de fora, encara es pot entendre. Però que ho diga un valencià només demostra que físicament està al País Valencià però mentalment al seu mon imaginari. En sèrio, algun es pensa que Bloc i ERPV tenen només 4,9 i 0,2% de vots respectivament pel fet de que són espanyolistes? Verge Santa... 
En cap moment he dit això.   El que dic és que cap discurs polític pot calar si no conta amb la gent. El nacionalisme pot tenir molt més d'èxit que un 5.1% (4.9+0.2) dels vots, però per això cal fer més que oferir "un govern d'esquerres amb el PSOE", cal construïr un projecte, anar treballant als barris, atenent els problemes de la gent i oferint-los una sortida política... I així amb anys i anys de treball vas fent una base social i constituïnt una organització del poble, i després de tenir tot això ja pots començar a assumir noves metes.   El que no és pot fer és construïr un partit des de dalt sense incloure a la gran majoria de la població i creure que et votaran perquè "som d'esquerres i estimem el PV", au va! La realitat és que aquests partidets volen ser com el PNB a Euskadi ("el que corta el bacalao") i res més, i per això son espanyolistes...   No dic que no els hi voten perquè siguen espanyolistes, el que dic és que no els voten perquè no tenen una alternativa que oferir a la gent, i a banda d'això l'únic objectiu real que tenen és compartir el poder amb el PSOE, i això és de ser ESPANYOLISTA.
A vore, és que el Bloc no té una altra eixida que pactar amb el PSOE. Amb 4,9% de vots hui en dia, qué vols? Saps qué és una correlació de forces desfavorable? Amb eixe percentatge de vots tan pobre, només tens dues opcions: o pactar amb PP, o amb PSOE. I, com deia Maquiavello, de vegades no hi ha cap bona opció sino la opció "menys dolenta". Apart, el fet de que estigués el Bloc al poder, tot i que amb el PSOE, tindria efectes MOLT POSITIUS. Canal 9 ja no seria el que és, la repressió policial cap a la esquerra del carrer baixaria prou... El que sí que estic d'acord amb tu és que, sense una base social als barris, un partit institucional no serveix de res.